Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000 23 artiklan 1 kohtaan perustuvia jäsenvaltioiden ilmoituksia koskeva kolmas päivitys



Virallinen lehti nro C 013 , 17/01/2002 s. 0002 - 0005



Oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000 23 artiklan 1 kohtaan perustuvia jäsenvaltioiden ilmoituksia(1) koskeva kolmas päivitys (2002/C 13/02) 1. Korvataan johdanto seuraavasti: "JOHDANTO Tässä Euroopan yhteisöjen virallisessa lehdessä on osa tiedoista, jotka on asetuksen (EY) N:o 1348/2000(2) 23 artiklan 2 kohdan nojalla julkaistava. Kyseessä on asetuksen (EY) N:o 1348/2000 2 (lähettävät viranomaiset), 3, 4, 9, 10, 13, 14, 15 ja 19 artiklassa tarkoitetut jäsenvaltioiden ilmoittamat tiedot. Vastaanottavia viranomaisia koskevat tiedot on julkaistu erikseen käsikirjassa(3). Tarkennettakoon, että asetus ei velvoita Tanskaa. Jos jäsenvaltio ei ole antanut ilmoitusta erityisistä 14 artiklaan liittyvistä kielisäännöksistä, se osoittaa soveltavansa 8 artiklassa säädettyjä kielisäännöksiä." 2. Saksa: Saksan tiedot korvataan seuraavilla tiedoilla: "SAKSA 2 artikla Lähettävät viranomaiset Oikeudenkäyntiasiakirjojen osalta lähettävä viranomainen on tuomioistuin, joka antaa asiakirjan tiedoksi (täytäntöönpanosäädöksen (ZustDG) 4 §:n 1 momentin 1 kohta). Muiden asiakirjojen osalta lähettävä viranomainen on tuomioistuin (Amtsgericht), jonka alueella (Bezirk) asiakirjan tiedoksi antavalla henkilöllä on asuinpaikka tai jonka alueella kyseinen henkilö tavallisesti oleskelee. Myös notaariasiakirjojen osalta lähettävä viranomainen on tuomioistuin (Amtsgericht), jonka alueella (Bezirk) asiakirjan todistavan notaarin toimipaikka on. Oikeushenkilöiden osalta asuinpaikan tai tavanomaisen oleskelupaikan korvaa kotipaikka. Osavaltioiden hallitukset voivat säädöksellä (Rechtsverordnung) osoittaa yhdelle tuomioistuimelle useampien tuomioistuinten alueiden lähettävän viranomaisen tehtävät (täytäntöönpanosäädöksen 4 §:n 1 momentin 2 kohta). 3 artikla Keskusyksiköt Keskusyksikön tehtävästä huolehtii kussakin osavaltiossa osavaltion hallituksen määräämä viranomainen (täytäntöönpanosäädöksen 4 §:n 3 momentti). Luettelo keskusyksiköistä ja mahdolliset yhteydenottotavat Postiosoitteeksi ilmoitetaan ensi sijassa suurasiakasosoite, jos sellainen on. Muussa tapauksessa ilmoitetaan postilokero-osoite, mahdollisen suurasiakasosoitteen lisäksi. Kirjeet lähetetään ensi sijassa suurasiakasosoitteeseen ja muutoin postilokero-osoitteeseen. Pikalähetykset ja paketit (myös pikkupaketit) lähetetään katuosoitteeseen. >TAULUKON PAIKKA> Alueellinen toimivalta: A. Baden-Württemberg B. Baijeri C. Berliini D. Brandenburg E. Bremen F. Hampuri G. Hessen H. Mecklenburg-Vorpommern I. Niedersachsen J. Nordrhein-Westfalen K. Rheinland-Pfalz L. Saarland M. Sachsen N. Sachsen-Anhalt O. Schleswig-Holstein P. Thüringen Seuraavat yhteydenottotavat ovat mahdollisia: - vastaanotto ja lähettäminen: posti, yksityiset kuriiripalvelut, faksi - epäviralliset yhteydenotot: puhelin ja sähköposti Yhteyttä voi ottaa saksan ja englannin kielellä. 4 artikla Asiakirjojen tiedoksianto Pyyntölomake voidaan täyttää saksan tai englannin kielellä. 9 artikla Tiedoksiantopäivä Saksan liittotasavalta ei suunnittele toistaiseksi poikkeamista 9 artiklan 1 kohdasta tai 9 artiklan 2 kohdasta. Todistuslomake voidaan täyttää saksan tai englannin kielellä. 13 artikla Diplomaattisten edustajien tai konsuliviranomaisten toimittama asiakirjojen tiedoksiantaminen Saksan liittotasavallan alueella ei sallita 13 artiklan 1 kohdassa tarkoitettua asiakirjojen tiedoksiantamista diplomaattisten edustajien tai konsuliviranomaisten välityksellä, paitsi jos asiakirja on annettava tiedoksi sen jäsenvaltion kansalaiselle, josta asiakirja on peräisin (täytäntöönpanosäädöksen 1 §). 14 artikla Postitiedoksiannot Saksan liittotasavallan alueella sallitaan 14 artiklan 1 kohdassa tarkoitettu asiakirjojen toimittaminen suoraan postitse ainoastaan kirjatulla kirjeellä. Tiedoksiannettavan asiakirjan on oltava laadittu joko saksaksi tai, jos saaja on lähettävän jäsenvaltion kansalainen, kyseisen jäsenvaltion virallisella kielellä; muussa tapauksessa siihen on liitettävä käännös saksaksi tai kyseisen jäsenvaltion viralliselle kielelle (täytäntöönpanosäädöksen 2 §:n 1 momentti). 15 artikla Suora tiedoksianto Saksan liittotasavallan alueella ei sallita asiakirjojen yksipuolista tiedoksiantoa 15 artiklan 1 kohdassa tarkoitetulla tavalla (täytäntöönpanosäädöksen 3 §). 19 artikla Oikeuteen saapumatta jättävä vastaaja Saksan tuomioistuimet voivat ratkaista asian 19 artiklan 2 kohdan edellytysten täyttyessä, jos haastehakemus tai vastaava asiakirja on annettu Saksan liittotasavallassa julkisesti tiedoksi. Asetuksen 19 artiklan 4 kohdassa tarkoitettu hakemus muutoksenhakuajan umpeenkulumisen aiheuttamista seuraamuksista vapauttamiseksi voidaan käsitellä vain, jos se on tehty viimeistään vuoden kuluttua muutoksenhakuajan päättymisestä." (1) EYVL C 151, 22.5.2001, s. 4; viimeisin muutos: EYVL C 282, 6.10.2001, s. 2. (2) EYVL L 160, 30.6.2000, s. 37. (3) EYVL L 298, 15.11.2001, s. 1.